മാക്സിയന്‍ സാമ്പത്തിക വീക്ഷണം - വിക്കിപീഡിയ

# മാക്സിയന്‍ സാമ്പത്തിക വീക്ഷണം

### വിക്കിപീഡിയ, ഒരു സ്വതന്ത്ര വിജ്ഞാനകോശം.

മാര്‍ക്സിയന്‍ തത്വശാസ്ത്രത്തിനനുസരിച്ച് സാമ്പത്തികരംഗത്തെ അപഗ്രഥിക്കുന്നതാണ് മാക്സിയന്‍ സാമ്പത്തിയ വീക്ഷണം. വില, കൂലി, ലാഭം തുടങ്ങിയ അടിസ്ഥാന സാമ്പത്തിക തത്വങ്ങളെയെല്ലാം മാക്സിയന്‍ കാഴ്ചപ്പാടിലൂടെ ഒരു പുനര്‍വിചിന്തനത്തിനു വിധേയമാക്കുകയാണ് ഇതില്‍. സാധാരണ സാമ്പത്തിക സിദ്ധാന്തങ്ങളില്‍ ഇവ കൃത്യമായി നിര്‍വ്വചിക്കുന്നതിനു പകരം, സാമാന്യ തത്വങ്ങളായി കരുതുകയാണ് പതിവ്.

## [തിരുത്തുക] മൂല്യം

ഈ കാഴ്ചപ്പാടില്‍ ഒരു ചരക്കിന്റെ മൂല്യം എന്നത്, ആ ചരക്ക് ഉത്പാദിപ്പിക്കാന്‍ വേണ്ടി ആകെ ചിലവൊഴിച്ചിട്ടുള്ള അദ്ധ്വാനത്തിന്റെ അളവാണ്. ഇവിടെ അദ്ധ്വാനത്തിന്റെ അളക്കുന്നത് അദ്ധ്വാനം നീണ്ടുനില്ക്കുന്ന സമയം നോക്കിായാണ്, മണിക്കുറിലോ, ദിവസത്തിലോ ഒക്കെ ഇത് അളക്കാം. അതായത്, രണ്ട് ചരക്കുകളുടെ മൂല്യം തുല്യമാണ് എന്ന് പറഞ്ഞാല്‍ അതിന്റെ അര്‍ഥം അവയില്‍ ചെലുത്തിയിട്ടുള്ള ആകെ സാമൂഹ്യാദ്ധ്വാനത്തിന്റെ തുക തുല്യമാണ് എന്നാണ്. ഇങ്ങനെ മൂല്യം കാണുമ്പോള്‍, ആ ചരക്ക് ഉല്പാദിപ്പിക്കാന്‍ ചിലവൊഴിച്ച ആകെ അദ്ധ്വാനത്തോടൊപ്പം, ഉപയോഗിച്ച അസംസ്കൃത പദാര്‍ഥങ്ങള്‍ നിര്‍മ്മിക്കാനെടുത്ത അദ്ധ്വാനത്തിന്റെ അളവും കൂടി ചേര്‍ക്കണം. ഉദാഹരണത്തിന്, ഒരു തുണിയുടെ മൂല്യം എന്നത്, തുണി നെയ്യാനെടുത്ത സാമൂഹ്യാദ്ധ്വാനത്തിന്റെ അളവും, അതില്‍ അസംസ്കൃവസ്തുവായി ഉവയോഗിച്ച നൂല് ഉണ്ടാക്കാന്‍ ചിലവൊഴിച്ച സാമൂഹ്യാദ്ധ്വാനത്തിന്റെ അളവും ചേര്‍ന്നതാണ്.

ഈ അളവുകളോടൊപ്പം, പണിയായുധങ്ങളുങ്ങളും കെട്ടിടങ്ങളും ഉണ്ടാക്കാനെടുത്ത അദ്ധ്വാനത്തിന്റെ അളവും കൂടെ ചേര്‍ക്കണം. ഇവ പൂര്‍ണ്ണമായും ഒറ്റയടിക്ക് ഉപയോഗിച്ച് തീര്‍ക്കാത്തവയായതിനാല്‍ ഇവയുടെ തേയ്മാനത്തിന് ആനുപാതികമായാണ് ഈ അദ്ധ്വാനം ചേര്‍ക്കേണ്ടത്.

ഇതോടെപ്പം തന്നെ ഉപയോഗിച്ച പ്രക്രിയയുടെ ഉല്പാദനശക്തിയും മൂല്യത്തെ സ്വാധീനിക്കുന്നു. ഉദാഹരണത്തിന് കൈത്തറിയിലും യന്ത്രത്തറിയിലും ഉല്പാദിപ്പിക്കപ്പെടുന്നത് ഒരേ ചരക്കാണെങ്കിലും അവയ്ക്ക് പിന്നിലെ മൊത്തം അദ്ധ്വാനത്തിന്റെ അളവ് വ്യത്യസ്തമാണ്. ഇവിടെ, യന്ത്രത്തറിക്ക് ഉല്പാദനശ്ക്തി കൂടുതലും, കൈത്തറിക്ക് ഉല്പാദനശക്തി കുറവുമായതിനാലാണിത്.

ഇത്തരത്തിന്‍ ഒരു ചരക്കിന്റെ മൂല്യം എന്താണെന്ന് വളരെ കൃത്യമായി തന്നെ മാക്സിയന്‍ വീക്ഷണം നിര്‍വ്വചിക്കുന്നുണ്ട്.

## [തിരുത്തുക] വില

ഒരു ചരക്കിന്റെ അവശ്യവില, അല്ലെങ്കില്‍ സ്വാഭാലിക വില എന്നത്, അതിന്റെ മൂല്യത്തിന്റെ പണരൂപത്തിലുള്ള പ്രകാശനം ആണ്. കമ്പോള വില ഇതില്‍നിന്നും അല്പം വ്യത്യാസപ്പെട്ടിരിക്കും. സപ്ലൈയും ഡിമാന്റിലും വരുന്ന ഏറ്റക്കുറച്ചിലുകള്‍ക്കനുസരിച്ച് കമ്പോളവില മാറുന്നതിനാലാണിത്. എന്നാല്‍ കൂത്തക, ബോധപൂര്‍വ്വമായുള്ള അധിക സപ്ലെ, ബോധപൂര്‍വ്വമായ ഡിമാന്റ് ഇല്ലാതാക്കല്‍, തുടങ്ങിയ ഘടകങ്ങളെ ഒഴിച്ചുനിറുത്തിയാല്‍, കമ്പോള വില എപ്പോഴും അതിന്റ സ്വാഭാവിക വിലയിലേക്ക് ആകര്‍ഷിക്കപ്പെട്ടുകൊണ്ടിരിക്കുന്നു.

## [തിരുത്തുക] ലാഭം

മാക്സിയന്‍ കാഴ്ചപ്പാടില്‍ ചരക്കിനെ അതിന്റെ വിലയ്ക്കു വിറ്റിട്ടാണ്, അല്ലാതെ വിലകൂട്ടി വിറ്റിട്ടല്ല, സാധാരണ അവസ്ഥകളില്‍ മുതലാളി ലാഭമുണ്ടാക്കുന്നത്. [1]സാമാന്യ കാഴ്ചപ്പാടില്‍, ഒരു ചരക്കിനെ അതിന്റെ യാഥാര്‍ഥ വിലയേക്കാള്‍ കുടിയ വിലയ്ക്ക് വില്‍ക്കുന്നു എന്നും, ഇങ്ങനെ അധികമായി കിട്ടുന്ന പണമാണ് ലാഭം എന്നുമാണല്ലോ. എന്നാല്‍ മാക്സിയന്‍ കാഴ്ചപ്പാട് ഇത് നിഷേധിക്കുന്നു. കുത്തക അവസ്ഥ, ഉല്പാദകരുടെ പരസ്പരധാരണ തുടങ്ങിയ കാര്യങ്ങളിലൂടെ ഒരു ചരക്കിന് കൃതൃമമായി വിലകൂട്ടി വില്ക്കാനാകും. എന്നാല്‍ എല്ലാ മേഖലകളിലും ഇത് സാധ്യമല്ല. മാക്സിയന്‍ കാഴ്ചപ്പാടില്‍, മുഴുവന്‍ അദ്ധ്വാനത്തിനും കൂലി കൊടുക്കാതെ, അതില്‍ നിന്നും മിച്ചം പിടിച്ചാണ് മുതലാളി ലാഭമുണ്ടാക്കുന്നത്. ഇതിനെ മിച്ചമൂല്യസിദ്ധാന്തം എന്നു വിളിക്കുന്നു.

## [തിരുത്തുക] പ്രമാണാധാര സൂചിക

1. ↑ കൂലി, വില, ലാഭം എന്ന ഗ്രന്ഥം, കാള്‍ മാക്സ് (പരിഭാഷ)

Retrieved from "http://ml.wikipedia.org../../../%E0%B4%AE/%E0%B4%BE/%E0%B4%95/%E0%B4%AE%E0%B4%BE%E0%B4%95%E0%B5%8D%E0%B4%B8%E0%B4%BF%E0%B4%AF%E0%B4%A8%E0%B5%8D%E2%80%8D_%E0%B4%B8%E0%B4%BE%E0%B4%AE%E0%B5%8D%E0%B4%AA%E0%B4%A4%E0%B5%8D%E0%B4%A4%E0%B4%BF%E0%B4%95_%E0%B4%B5%E0%B5%80%E0%B4%95%E0%B5%8D%E0%B4%B7%E0%B4%A3%E0%B4%82.html"

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English